МЗ изпълнява проект BG05SFPR002-1.014-0001 **„Насърчаване на специализацията по специалности и в области с недостиг на специалисти“** е да насърчи следдипломното обучение по определени специалности с най-голям настоящ или очакван недостиг от специалисти на национално ниво и да съдейства за постигане на по-балансирано териториално разпределение на медицинските специалисти в страната по останалите специалности. **В тази връзка с одобрените кандидати по проекта ще се сключва договор, въз основа на който те ще получават месечен финансов стимул (в допълнение към получаваните доходи) в размер на 2,5 минимални работни заплати за страната**. Финансовият стимул ще се изплаща на тримесечие от Министерството на здравеопазването на специализанта чрез неговия работодател след представяне от специализанта на удостоверение за преминатото от него обучение по специалността през предходното тримесечие, издадено от базата за обучение.

По проекта ще се подпомагат две групи специализанти:

* специализанти, които се обучават по определена за целите на проекта специалност с установен недостиг на специалисти на територията на страната;
* специализанти, които се обучават по специалност с база за обучение в някоя от определените за целите на проекта области с най-ниска осигуреност със съответните специалисти.

**До 30.04.2025 г. се приемат документи** за участие във втората процедура за подбор на специализанти по проект BG05SFPR002-1.014-0001 „Насърчаване на специализацията по специалности и в области с недостиг на специалисти“, финансиран по Програма „Развитие на човешките ресурси“ 2021-2027 г**. Срокът за кандидатстване е до 30.04.2025 г. или до запълване на всички предвидени места за специализанти**. Местата за специализанти по тази процедура са общо 80.

**ВАЖНО!**

Подаването на заявление за кандидатстване и придружаващите го документи се извършва само по електронен път в Министерството на здравеопазването на електронен адрес: delovodstvo@mh.government.bg.

Информация за проекта и необходимите документи, може да откриете на <https://www.mh.government.bg/bg/za-specializanti/proekti>

**МБАЛ „Христо Ботев“ АД гр. Враца ще съдейства на всеки, който желае да подаде документи за кандидатстване по програмата за лечебното заведение.**

**За МБАЛ „Христо Ботев“ АД – Враца, бройките за специализанти по проекта са разпределени, както следва:**

|  |  |  |
| --- | --- | --- |
| **Специалност** | **Област с най-ниска осигуреност със съответните специалисти, в които има бази за обучение на специализанти по съответната специалност** | **Максимален брой места за специализанти (с база за обучение в съответната област), които могат да се финансират** |
| Ендокринология и болести на обмяната | Враца | 2 |
| Кардиология | Враца | 2 |
| Образна диагностика | Враца | 2 |
| Обща медицина | Враца | 2 |
| Ортопедия и травматология | Враца | 1 |
| Педиатрия | Враца | 3 |
| Хирургия | Враца | 2 |

**Месечното възнаграждение, което ще бъде осигурено на всеки специализант кандидатствал по програмата е в размер на 2,5 минимални работни заплати!**